नागपुर। बादलों के छंटने और आसमान साफ होने से विदर्भ अचानक शीत लहर की चपेट में आ गया है। विदर्भ में शुक्रवार को सबसे ठंडा शहर गोंदिया रहा, जहां रात का तापमान 7.6 डिग्री सेल्सियस दर्ज किया गया। इससे हल्का सा ऊपर तापमान उपराजधानी में 8.1 डिग्री सेल्सियस दर्ज हुआ, जो गुरुवार की अपेक्षा 5 डिग्री नीचे रहा।
अकोला का तापमान नागपुर से थोड़ा कम (8 डिग्री से.)दर्ज किया गया। जबकि चंद्रपुर का रात का तापमान (12.6 डिग्री सेल्सयस) विदर्भ में सर्वाधिक रहा।
इस वर्ष सर्दी की शुरुआत के बाद पहली बार है, जब पारा इस तरह से पूरे विदर्भ में एक साथ गिरा है। विदर्भ के 11 जिलों में से 8 जिलों का तापमान 10 डिग्री या इससे कम दर्ज किया गया।
hin_Deva awa_Deva hin_Deva